CELEX: 62010FJ0119
Language: ro
Date: 2011-11-29
Title: Hotărârea Tribunalului Funcției Publice (camera a treia) din 29 noiembrie 2011. # Roberto Di Tullio împotriva Comisiei Europene. # Funcție publică. # Cauza F-119/10.

Repertoriul jurisprudenței

                                HOTĂRÂREA TRIBUNALULUI FUNCȚIEI PUBLICE
                                             (Camera a treia)
                                            29 noiembrie 2011

                                                  Cauza F-119/10

                                                Roberto Di Tullio
                                                   împotriva
                                                Comisiei Europene

          „Funcție publică — Agenți temporari — Concediu pentru satisfacerea serviciului național —
     Articolul 18 din Regimul aplicabil celorlalți agenți — Militar profesionist — Efectuarea unei perioade la
                                      un comandament teritorial — Refuz”

     Obiectul:    Acțiune introdusă în temeiul articolului 270 TFUE, aplicabil Tratatului CECO în temeiul
                  articolului 106a, prin care domnul Di Tullio solicită în principal anularea deciziei prin
                  care Comisia a refuzat plasarea sa în concediu pentru satisfacerea serviciului național

     Decizia:     Respinge acțiunea reclamantului. Reclamantul suportă toate cheltuielile de judecată.

                                                 Sumarul hotărârii

     Funcționari — Agenți temporari — Concediu pentru satisfacerea                    serviciului național —
     Serviciu militar — Noțiune
     (Regimul aplicabil celorlalți agenți, art. 18 primul paragraf)

     Potrivit articolului 18 primul paragraf prima teză din Regimul aplicabil celorlalți agenți, beneficiază de
     concediu pentru satisfacerea serviciului național agentul temporar încorporat pentru efectuarea
     serviciului militar obligatoriu, convocat să efectueze serviciul alternativ, obligat să efectueze o perioadă
     de instrucție militară sau reîncorporat.

     Situația menționată la articolul 18 primul paragraf din respectivul regim privește în mod evident doar
     situația în care un agent temporar este obligat, în temeiul legislației naționale privind serviciul militar,
     să efectueze în statul membru al cărui resortisant este o perioadă limitată de instrucție militară, de
     exemplu ca ofițer în rezervă. În schimb, aceste dispoziții nu pot viza situația în care un funcționar
     național este obligat, la finalul unei perioade de detașare în instituțiile europene în temeiul unui
     contract de agent temporar, la reintegrare în structura administrativă pentru satisfacerea unor obligații
     legate de derularea carierei sale, în condițiile în care acest funcționar ar aparține unui organism ai cărui
     membri sunt supuși normelor și disciplinei militare.

     Pe de altă parte, un agent temporar nu poate fi considerat „reîncorporat” în sensul articolului 18
     primul paragraf din Regimul aplicabil celorlalți agenți decât în ipoteza în care una sau mai multe clase
     de vârstă sunt reîncorporate, de exemplu, din cauza unei amenințări legate de un conflict armat.

RO
           ECLI:EU:F:2011:188                                                                                  1
 ---pagebreak---     SUMAR – CAUZA F-119/10
      DI TULLIO/COMISIA

                             (a se vedea punctele 35, 38 și 40)

2                                       ECLI:EU:F:2011:188